10. 6. 94 De Europæiske Fællesskabers Tidende Nr. L 145/19 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 19. maj 1994 om særlige betingelser for import af fiskerivarer med oprindelse i Singapore (94/323/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/493/FØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 11, stk. 1, og ud fra følgende betragtninger : En ekspert fra Kommissionen har været i Singapore for at undersøge betingelserne for produktion, oplagring og forsendelse af fiskerivarer til Fællesskabet ; bestemmelserne i lovgivningen fra Singapore om sund- hedsinspektion og -kontrol af fiskerivarer kan betragtes som svarende til bestemmelserne fastsat ved direktiv 91/ 493/EØF ; Ministry of National Development, Primary Production Department, som er den ansvarlige veterinærmyndighed i Singapore, og Veterinary Public Health Division, som er denne myndigheds kontroltjeneste, er i stand til effektivt at føre kontrol med, om den gældende lovgivning over- holdes ; med henblik på fremgangsmåden for udstedelse af sundhedscertifikater, jf. artikel 11, stk. 4, litra a), i direktiv 91/493/EØF, skal der fastlægges en model for certifikatet og mindst ét obligatorisk sprog for affattelsen heraf, og () EFT nr. L 268 af 24. 9. 1991, s. 15. det skal på certifikatet anføres, hvilken stilling underskri- veren har; der skal ifølge artikel 11, stk. 4, litra b), i direktiv 91/493/ EØF på fiskerivarernes emballage anbringes et mærke, hvori tredjelandets mærke og oprindelsesvirksomhedens autorisationsnummer indgår ; der skal ifølge artikel 11, stk. 4, litra c), i direktiv 91/493/ EØF opstilles en liste over autoriserede virksomheder ; denne liste bør opstilles på basis af en meddelelse fra Ministry of National Development, Primary Production Department til Kommissionen ; Ministry of National Development, Primary Production Department skal derfor sørge for, at bestemmelserne som fastsat i artikel 11, stk. 4, i direktiv 91/493/EØF med henblik herpå overholdes ; Ministry of National Development, Primary Production Department har således officielt garanteret, at kravene i kapitel V i bilaget til direktiv 91/493/EØF og krav svarende til dem, der ved nævnte direktiv er fastsat for godkendelse af virksomheder, vil blive opfyldt ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 Ministry of National Development, Primary Production Department (Veterinary Public Health Division), er den myndighed i Singapore, der er ansvarlig for at kontrollere, om fiskerivarer opfylder kravene i direktiv 91/493/BØF, og for at godkende dem.